Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb) Ministrstvo za notranje zadeve, Štefanova ulica 2, Ljubljana, objavlja strokovno-tehnično delovno mesto za nedoločen čas, in sicer:

**Orožar V** (šifra DM 26679) v Direktoratu za logistiko, Sektorju za upravljanje z materialnimi sredstvi, Oddelku za razvoj materialnih sredstev in zavarovanja.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* srednje tehniško in drugo strokovno izobraževanje/srednja strokovna izobrazba oziroma srednje splošno izobraževanje/srednja splošna izobrazba,
* najmanj 2 leti delovnih izkušenj,
* opravljeno osnovno usposabljanje za obravnavo in varovanje tajnih podatkov (kandidat ga lahko opravi v okviru izbirnega postopka),
* poznavaje varnega rokovanja z orožjem.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot  delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

**Prednost pri izbiri bodo imeli kandidati z relevantnimi izkušnjami s področja dela orožarjev oz. puškarjev, s splošnim poznavanjem oborožitve in oborožitvene opreme ter s poznavanjem delovanja strelišč. Zaželeno je znanje s področja strojništva ali kovino-strugarstva/oblikovanja kovin ali drugega tehničnega področja ter opravljen vozniški izpit B ter C kategorije.**

Naloge delovnega mesta:

* popravilo in vzdrževanje orožja ter ocenjevanje njegove uporabnosti,
* popravljanje športnega orožja,
* sodelovanje pri tehničnih pregledih orožja,
* vodenje evidenc,
* sodelovanje pri izvajanju programov izpopolnjevanja in usposabljanja na strelišču,
* vzdrževanje prilagajanje in popravljanje vojaškega in športnega orožja ter orožarskih pripomočkov,
* odprava morebitnih napak in težav na vojaškem in športnem orožju,
* opravljanje zahtevnejših del v delavnici in druga kovinarska dela,
* pregled tehnične ustreznosti orožja in vodenje potrebnih evidenc ter izdaja potrdil,
* opravljanje drugih nalog z delovnega področja, ki jih naroči nadrejeni.

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta) ter
3. potrdilo kandidata, da ima opravljen preizkus iz varnega rokovanja z orožjem.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav ter razgovora oziroma s pisnim preverjanjem kandidatovega znanja, če bo to potrebno.

Z izbranim kandidatom bo sklenjena pogodba o zaposlitvi za nedoločen čas s polnim delovnim časom in trimesečnim poskusnim delom. Izbrani kandidat bo delo opravljal v uradnih prostorih Ministrstva za notranje zadeve, Direktorata za logistiko, Sektorja za upravljanje z materialnimi sredstvi, Oddelka za razvoj materialnih sredstev in zavarovanja, Vodovodna 93 A, Ljubljana, oziroma v drugih uradnih prostorih Ministrstva za notranje zadeve.

Kandidati pošljejo prijavo preko spletne strani **https://kadri.mnz.gov.si/delovna-mesta/** ali v pisni obliki na priloženem obrazcu **"Vloga za zaposlitev"**, v zaprti ovojnici, na naslov **MNZ RS, Štefanova ulica 2, 1501 Ljubljana**, z označbo **"JO št. 1100-201/2023"** na spodnji levi oz. zadnji strani ovojnice, in sicer **v 12 dneh** po objavi na spletnem mestu državne uprave GOV.SI in spletni strani Zavoda RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov [**gp.mnz@gov.si**](mailto:gp.mnz@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o delovnem področju: Matjaž Hudournik, vodja Sektorja za upravljanje z materialnimi sredstvi, tel. št. 01 428 43 98.

Informacije o izvedbi postopka: Tanja Pekolj, Urad za organizacijo in kadre, tel. št. 01 428 44 68.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.